CELEX: 32013R1124
Language: fi
Date: 2013-11-08 00:00:00
Title: Komission täytäntöönpanoasetus (EU) N:o 1124/2013, annettu 8 päivänä marraskuuta 2013 , täytäntöönpanoasetuksen (EU) N:o 540/2011 muuttamisesta tehoaineen bifenoksi hyväksymisedellytysten osalta  ETA:n kannalta merkityksellinen teksti

9.11.2013   
            
            
               FI
            
            
               Euroopan unionin virallinen lehti
            
            
               L 299/34
            
         KOMISSION TÄYTÄNTÖÖNPANOASETUS (EU) N:o 1124/2013,
   annettu 8 päivänä marraskuuta 2013,
   täytäntöönpanoasetuksen (EU) N:o 540/2011 muuttamisesta tehoaineen bifenoksi hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan ensimmäisen vaihtoehdon ja 78 artiklan 2 kohdan,
   sekä katsoo seuraavaa:
   
               (1)
            
            
               Bifenoksi sisällytettiin tehoaineena neuvoston direktiivin 91/414/ETY (2) liitteeseen I komission direktiivillä 2008/66/EY (3).
            
         
               (2)
            
            
               Tehoaineita, jotka on sisällytetty direktiivin 91/414/ETY liitteeseen I, pidetään hyväksyttyinä asetuksen (EY) N:o 1107/2009 mukaisesti, ja ne on lueteltu komission täytäntöönpanoasetuksen (EU) N:o 540/2011 (4) liitteen A osassa.
            
         
               (3)
            
            
               Asetuksen (EY) N:o 1107/2009 21 artiklan 1 kohdan ensimmäisen alakohdan mukaisesti Belgia toimitti komissiolle pyynnön tarkastella bifenoksin hyväksymistä sen uuden tieteellisen ja teknisen tietämyksen perusteella, joka on saatu niiden tietojen avulla, jotka ilmoittaja on tämän edellä mainitun asetuksen 56 artiklan 1 kohdan mukaisesti toimittanut kyseiselle jäsenvaltiolle. Tiedot koskivat nitrofeenin muodostumista bifenoksin käytön seurauksena.
            
         
               (4)
            
            
               Belgia arvioi ilmoittajan toimittamat tiedot. Se toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 21 päivänä maaliskuuta 2013.
            
         
               (5)
            
            
               Näiden tietojen perusteella komissio katsoi, että on olemassa viitteitä siitä, että bifenoksi ei enää täytä asetuksen (EY) N:o 1107/2009 4 artiklassa säädettyjä hyväksymiskriteerejä.
            
         
               (6)
            
            
               Komissio kehotti ilmoittajaa esittämään huomautuksensa.
            
         
               (7)
            
            
               Komissio on tullut siihen tulokseen, että tietyissä ympäristöolosuhteissa bifenoksin käytöstä voi olla seurauksena nitrofeenin muodostuminen ja kun se otetaan huomioon, ympäristöriskejä ei voida sulkea pois muuten kuin ottamalla käyttöön lisärajoituksia.
            
         
               (8)
            
            
               Vahvistetaan, että tehoaine bifenoksi katsotaan hyväksytyksi asetuksen (EY) N:o 1107/2009 nojalla. Arvioidessaan kasvinsuojeluaineiden lupahakemuksia jäsenvaltioiden olisi kiinnitettävä erityistä huomiota siihen, että bifenoksin käytön seurauksena voi muodostua nitrofeenia, ja jäsenvaltioiden olisi tarvittaessa asetettava rajoituksia bifenoksin käytölle.
            
         
               (9)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteen A osa tämän asetuksen liitteen mukaisesti.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä marraskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 309, 24.11.2009, s. 1.
   
      (2)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (3)  Komission direktiivi 2008/66/EY, annettu 30 päivänä kesäkuuta 2008, neuvoston direktiivin 91/414/ETY muuttamisesta bifenoksin, diflufenikaanin, fenoksaproppi-P:n, fenpropidiinin ja kinoklamiinin sisällyttämiseksi siihen tehoaineina (EUVL L 171, 1.7.2008, s. 9).
   
      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      LIITE
      Korvataan täytäntöönpanoasetuksen (EU) N:o 540/2011 liitteen A osassa olevalla rivillä 180, ”bifenoksi”, sarake ”Erityiset säännökset” seuraavasti:
      
         ”A   OSA
         Lupa voidaan myöntää ainoastaan käyttöön rikkakasvien torjunta-aineena.
         B   OSA
         Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 14. maaliskuuta 2008 valmiiksi saadun bifenoksia koskevan tarkastelukertomuksen päätelmät ja erityisesti sen lisäykset I ja II.
         Kokonaisarvioinnissa jäsenvaltioiden on kiinnitettävä erityistä huomiota
         
                     a)
                  
                  
                     käyttäjien turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,
                  
               
                     b)
                  
                  
                     ravinnon kautta tapahtuvaan kuluttajien altistumiseen bifenoksin jäämille, joita on eläinperäisissä tuotteissa ja myöhemmissä kasvustoissa vuoroviljelyssä,
                  
               
                     c)
                  
                  
                     ympäristöolosuhteisiin, joiden seurauksena voisi olla nitrofeenin muodostuminen.
                  
               Jäsenvaltioiden on tarvittaessa asetettava käyttöä koskevia rajoituksia c alakohdan osalta.”